HR
C 243/16
Službeni list Europske unije
iii)
zemlju (zemlje) / regiju (regije) izdavatelja;
iv)
tijelo/tijela koji su dodijelili mikrokvalifikaciju;
v)
datum izdavanja;
vi)
ishode učenja;
27.6.2022.
vii) nominalno radno opterećenje potrebno za ostvarivanje ishoda učenja (u okviru Europskog sustava prijenosa i prikupljanja bodova (ECTS), kad god je to moguće); viii) razinu (prema potrebi i ciklus) iskustva učenja kojima se stječu mikrokvalifikacije (Europski kvalifikacijski okvir, Kvalifikacijski okvir u Europskom prostoru visokog obrazovanja), ako je primjenjivo; ix)
vrstu vrednovanja;
x)
oblik sudjelovanja u aktivnosti učenja;
xi)
vrstu osiguravanja kvalitete koje se upotrebljava za podupiranje mikrokvalifikacije;
c) europska načela za osmišljavanje i izdavanje mikrokvalifikacija (kako je opisano u Prilogu II.).
Razvoj ekosustava za mikrokvalifikacije
7.
Državama članicama preporučuje se da, prema potrebi, olakšaju aktualni i novi razvoj mikrokvalifikacija unutar okružja formalnog učenja, među ostalim tako da: a podupiru istraživanja koja provode visoka učilišta o ulozi mikrokvalifikacija u ponudi mogućnosti za učenje različitim polaznicima, osobito proširenjem privlačnih, pristupačnih i uključivih ponuda aktivnosti cjeloživotnog učenja usmjerenih na polaznike, među ostalim u okviru aktivnosti savezâ „europskih sveučilišta” (25), ako je primjenjivo; b podupiru ustanove za strukovno obrazovanje i osposobljavanje i druge pružatelje strukovnog obrazovanja i osposobljavanja u istraživanju uloge koju mikrokvalifikacije u trajnom strukovnom obrazovanju i osposobljavanju imaju u pružanju potpore usavršavanju i prekvalifikaciji odraslih, među ostalim aktivnostima centara strukovne izvrsnosti za strukovno obrazovanje i osposobljavanje, ako je primjenjivo; c u skladu s nacionalnim okolnostima, razmotre osiguravanje javnog financiranja za razvoj i pružanje malih aktivnosti obrazovanja i osposobljavanja kojima se stječu mikrokvalifikacije, na svim razinama obrazovanja i osposobljavanja, uzimajući u obzir institucijsku autonomiju kako bi se omogućile raznolikost i kreativnost.
8.
Državama članicama preporučuje se da, prema potrebi, podupru postojeći i novi razvoj mikrokvalifikacija unutar okružja neformalnog i informalnog učenja, među ostalim tako da: a) podupru osmišljavanje i izdavanje mikrokvalifikacija koje osiguravaju pružatelji usluga koji nisu navedeni u točki 7. (ti pružatelji mogu uključivati poduzeća, socijalne partnere, organizacije civilnog društva, lokalna tijela, društvene centre, strukovna udruženja, istraživačke i inovacijske organizacije i privatne pružatelje), uključujući promicanje raznovrsnih izvora financiranja; b) promiču razvoj mikrokvalifikacija koje su predstavnici poslodavaca i zaposlenika osmislili i s kojim su se složili u okviru socijalnog dijaloga, ako je to primjenjivo; c) razmotre prilagodbu postupaka priznavanja prethodnog učenja i vrednovanja neformalnog i informalnog učenja kako bi se omogućila dodjela mikrokvalifikacija.
9.
Države članice potiču se da, ako je to primjereno, podupiru kvalitetu i transparentnost mikrokvalifikacija, među ostalim: a) primjenom, prilagodbom i razvojem mehanizama osiguravanja kvalitete za mikrokvalifikacije koje su izdale različite vrste pružatelja usluga, uz upotrebu postojećih mehanizama kad god je to moguće (vidjeti Prilog 2.);
(25) SL C 221, 10.6.2021., str.
14.